Ametid ja asutused (nimekirja alusel)		

 	09.06.2026 nr 3-1/25/1471 - 1	

	
Tallinna üldplaneeringu koostamise ja keskkonnamõju strateegiline hindamise algatamisest teavitamine		

Tulenevalt Planeerimisseaduse § 77 lg 7 teavitame, et Tallinna Linnavolikogu 28.05.2026 otsusega nr 70 algatati Tallinna üldplaneeringu koostamine ja keskkonnamõju strateegiline hindamine.
Tallinna üldplaneeringu koostamise eesmärgiks on kogu linna territooriumi tasakaalustatud ruumilise arengu põhimõtete ja suundumuste määratlemine. Tallinna linna tervikliku arengu suunamiseks on oluline linna ruumiliste arengusuundade määramine, mis toetavad nii linna pikaajalist ruumilist visiooni kui linna erinevate piirkondade identiteeti ning oleks kooskõlas Tallinna Linnavolikogu 17. detsembri 2020 määrusega nr 26 Tallinna arengustrateegia „Tallinn 2035“. 
Üldplaneeringu luuakse tingimused ja eeldused elamisväärse, funktsionaalselt mitmekesise, 15-minuti linna kujunemiseks, samuti sidusa ja konkurentsivõimelise linnaruumi arenguks ning Tallinna identiteedi tugevdamiseks merelinnana. Üldplaneeringuga määratakse linnaosade üldised ruumilised arengusuunad, eriilmeliste alade funktsionaalse maakasutuse ja hoonestuse põhimõtted, rohevõrgustiku kaitsetingimused loodusväärtuste säilitamiseks ja kliimamuutustega kohanemiseks ning liikumisvõrgustiku arendamise alused, mis arvestavad eri kasutajagruppide liikumisvajadusi. Muutunud majanduslikus, sotsiaalses, kultuurilises, kliima- ja julgeolekukontekstis on oluline tagada linna suurem kohanemisvõime, reageerimiskiirus ja paindlikkus ruumilisel planeerimisel, mistõttu peab üldplaneering olema piisavalt paindlik, ajakohane ja kohanemisvõimeline.
Linna keskuste pikaajaline areng on suunatud mitmekesise ja inimmõõtmelise linnaruumi kujundamisele, kus eriilmelised piirkonnad säilitavad oma identiteedi ja moodustavad ruumiliselt loogilise terviku. Soodustada tuleb elanike arvu kasvu ning erinevate maakasutusfunktsioonide koostoimimist, igapäevase sundliikumise vähendamist ja majandustegevuse elavdamist. 
Planeeritavaks maa-alaks on Tallinna linn (suurus 159.2 km²).
Keskkonnamõju hindamise ja keskkonnajuhtimissüsteemi seaduse § 33 lõige 1 punkt 2 kohaselt tuleb üldplaneeringu koostamiseks algatada keskkonnamõju strateegiline hindamine ning viia läbi planeeringu elluviimisega kaasnevate mõjude osas keskkonnamõju strateegiline hindamine. 
Üldplaneeringu koostamise algataja ja kehtestaja on Tallinna Linnavolikogu, üldplaneeringu koostamise korraldaja ja koostaja on Tallinna Linnaplaneerimise Amet ja keskkonnamõju strateegilise hindamise koostamise korraldaja on Tallinna Keskkonna- ja Kommunaalamet. 

Üldplaneeringu ja keskkonnamõju strateegilise hindamise algatamise otsusega saab tutvuda üldplaneeringu kodulehel: https://www.tallinn.ee/et/Tallinna-uldplaneering, tööajal Tallinna Keskkonna- ja Kommunaalametis (Harju tn 13) ning Tallinna õigusaktide infosüsteemis aadressil https://teele.tallinn.ee. 

Ootame ettepanekuid üldplaneeringu lähteülesande koostamiseks hiljemalt 14. augustiks 2026.

	
Lugupidamisega	

	
	
(allkirjastatud digitaalselt)	
Martin Karro	
ameti juhataja

	

Karmen Jääger
53773666 karmen.jaager@tallinnlv.ee